Поздравления! Търсенето ви къде да отседнете в Атина приключи! :)
Аз и моята майка бяхме гости на Анна края на юни 2018.
Апартаментът на Анна е отличен избор първо, защото е прекрасен, уютен, супер чист и оборудван с повече от необходимото за двама човека. Има огромна тераса с прекрасни цветя за пълен релакс :) В кухнята има всичко, което може да ви потрябва. Атмосферата е като да се почувствате у дома си!
Намира се на спокойно място близо до голям булевард, от който имате транспорт до всички топ места, които бихте искали да разгледате. Има директно метро от летището до апартамента. Центърът е сравнително близо, дори ако решите да отидете пеша (ние повечето пъти така правихме).
Второ - Анна е чудесен човек и хост. Още като резервирах апартамента ми изпрати супер изчерпателна информация за начините за стигане, за апартамента и други полезни неща около пътуването. Беше се погрижила да не ни липсва абсолютно нищо. Хладилникът беше зареден с неща за хапване. Още като пристигнахме се погрижи да се почувстваме като у дома си. Направи ни страхотно гръцко кафе с традиционна ликьорова напитка и гръцки йогурт с традиционни сладка. На тръгване ни изпрати с красиви подаръчета за спомен от Гърция :)
Анна живее в същата сграда и е изключително отзивчив човек. Предложи ни много интересни идеи за престоя ни. В никакъв случай не е натрапчив хост, дори съжалявам, че програмата ни беше толкова пълна, че нямахме време да пием по едно узо заедно :)